stanford-oval/wikipedia huggingface dataset:
פסוריאזיס
הערות שוליים

↑  מרכז המחקר והמידע של הכנסת, חולי פסוריאזיס בישראל והטיפולים בבעיה זו הכלולים בסל שירותי הבריאות, באתר הכנסת
↑  פסוריאזיס וולגריס; Psoriasis vulgaris
↑  פרופ' מחמוד אבו שקרה, דלקת מפרקים הקשורה בספחת באתר הרופא - האתר למקצועות הרפואה בישראל
| --- | --- |
בקרת זהויות :  NLI: 987007546179605171  BnF: cb119654848 (data)  GND: 4077221-4  LCCN: sh85108334  NDL: 00954062  NKC: ph124773
משה רפס

| --- | --- |
אין תמונה חופשית
 לידה:  3 בנובמבר 1883 וילנה, האימפריה הרוסית 
 פטירה:  12 באוגוסט 1942 (בגיל 58) 
 מפלגה:  הבונד 
 
משה רפס (1883 וילנה - 1942 גולאג) היה פוליטיקאי יהודי סובייטי ופעיל הבונד ויבסקציה. היה חבר המפלגה הקומוניסטית של ברית המועצות מ-1919. הוא היה עורך של מספר עיתונים יידיים.
קורות חיים

רפס נולד בווילנה, אביו היה סוחר יין. הוא קיבל חינוך מסורתי, למד בתלמוד תורה ולאחר מכן בבית ספר יסודי רוסי. הוא הצטרף אל הבונד עוד בהיותו נער. לראשונה הוא נעצר ב-1903 ושהה בבית הסוהר חצי שנה ושוחרר בערבות של אלף רובל. בין 1906–1913 הוא עסק בתעמולה בין פועלים יהודיים של הומל ווילנה. ב-1905 הוא השתתף בוועידה החמישית של מפלגת הפועלים הסוציאל-דמוקרטית הרוסית בלונדון, ב-1910 בוועידה השמינית של הבונד בלביב. שנתיים מאוחר יותר בוועידה התשיעית הוא נבחר למועצה המרכזית של הבונד. באפריל 1911 הוא היה נציגה של וילנה בוועידתה של חברת מרבי השכלה שם קידם את היידיש כשפת ההוראה בבתי ספר יהודיים עממיים.
הוא נעצר שוב ב-1913 ונשלח לצפון, אך הצליח להימלט והגיע לסנקט-פטרבורג, שם המשיך את פעילותו המפלגתית תחת שם העט ל. וייסנברג. בזמן מלחמת העולם הראשונה היה חלק מקבוצת סוציאל-דמוקרטים שרצו בניצחונה של רוסיה במלחמה, יחד עם הנריק ארליך הם היו חברי מועצה צבאית-תעשייתית שנוצרה לצורך הספקת צרכים צבאיים. בינואר 1916 הוא עמד בראש משלחת הבונד בוועידה של אורט. באמצע 1916 הוא נאסר ושוחרר רק לאחר מהפכת 1917. הוא היה נציגה של הבונד באספה המכוננת הרוסית. הוא היה אחד המארגנים של הוועדה הכלל-ארצית של יהדות רוסיה. הוא נשלח על ידי הבונד לקייב כדי לעמוד בראש נציגות התנועה במקום, כנציג התנועה הוא היה חבר הממשלה האוקראינית. הוא תמך בהתנגדות לבולשביקים, אך עם הזמן הפך לאחד מתומכיה של התנועה ונכנס לוויכוחים עם המנשביקים וגרם לפיצול בבונד וב-1 במרץ 1919 הכריז על הקמתו של קאמבונד. באותה שנה הוקם קאמפארבאנד ורפס עמד בראשו, כמו כן הוא החל לעסוק בתעמולה כנגד ארגונים יהודיים אחרים והאשים אותם בציונות ולאומנות. הוא עמד בראש ארגון החיסול של אותם ארגונים יהודיים. באוגוסט 1919 קאמפארבאנד הצטרף אל המפלגה הקומוניסטית של אוקראינה. הוא השתתף בוועידה השלישית של היבסקציה, מצד אחד הוא התנגד לחיסולה המיידי של היבסקציה, כיוון שהיה לה תפקיד חשוב ברחוב היהודי, אך מצד שני הוא התנגד גם להפיכת היבסקציה לארגון אוטונומי, לדעתו הארגון חייב היה להיות יותר מעורב במפלגה הכלל-ארצית. לאחר מכן רפס נטש כל פעילות יהודית.
ב-1920, במהלך המלחמה הפולנית-סובייטית הוא נשלח לווילנה שם פיקח על פינוי חברי המפלגה והממשלה מהעיר. יותר מאוחר הוא עבד בשירות החוץ של ברית המועצות ובין השנים 1926–1927 הוא עבד בסין. בין השנים 1927 - 1928 הוא ניהל את המחלקה הבינלאומית של הסוכנות הטלגרף הרוסית. לאחר מכן עבד בתעשיית הקולנוע הסובייטית. רפס היה חבר מערכת וערך מספר כתבי עת ועיתונים ביידיש, כמו כן הוא כתב מספר ספרים, בין היתר כתב ספר על תולדות הבונד שיצא לאור בקייב בחמישה כרכים בשנת 1929.
במאי 1938 הוא נעצר ונשפט לעשר שנים ב-1940. נפטר בגולאג ב-1942.
הערות שוליים

↑  משה רפס, במהדורת האינטרנט של האנציקלופדיה היהודית בשפה הרוסית (ברוסית)'"`UNIQ--templatestyles-00000000-QINU`"'
| --- | --- |
בקרת זהויות :  NLI: 987007528653405171  PLWABN: 9810640041105606  GND: 1027331750  ISNI: 0000 0000 8458 180X  LCCN: no89019519  NTA: 141956372  VIAF: 97133048   WorldCat (עם VIAF): 97133048
כוח עצים ירוק

| כוח עצים ירוק |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: דמויי קמטן
משפחה:: כוחיים
סוג:: כוח
מין:: כוח עצים ירוק
שם מדעי
 Varanus prasinus ‏שלגל, 1839
תחום תפוצה


כוח עצים ירוק (שם מדעי: Varanus prasinus) הוא מין של לטאת כוח ירוקה החיה ביערות הגשם של גינאה החדשה ובמספר קטן של איים נוספים באינדונזיה.
כוח זה הוא בינוני בגודלו ביחס לבני משפחתו והוא בעל קשקשים בצבע ירוק עד טורקיז ומפוספסים בפסים אופקיים שחורים. הכוח מגיע לאורך 75–100 ס"מ והוא בעל ראש רחב, לסתות בעלות שיניים חדות ולשון מפוצלת הקולטת ריחות כמו נחש. כוח זה מותאם לטיפוס עצים באמצעות זרועותיו הלופתות, טפריו הגדולות וזנבו הארוך והגמיש איתו הוא תופס ענפים.
הכוח פעיל במשך היום אז הוא יוצא לחפש מזון על העצים ובניגוד למיני כוחים אחרים הוא חברתי יחסית ומסתובב בקבוצות של זכרים ונקבות יחד. הכוח ינסה לברוח מטורפים לעבר השיחים ואם לא יצליח הוא ינשוך את אויבו אך הוא לא מצליף בזנבו הארוך והקשה. הכוח הוא טורף הניזון בעיקר מפרוקי-רגליים כמו חרגוליים, מקלונאים, חיפושיות, תיקנאים, נדלים, עכבישים וסרטנים וכן מעופות צעירים ויונקים קטנים. הכוח יכול לבלוע טרף גדול יותר מלסתותיו כשהוא מגדיל את זווית הלסת כדי לבלוע טרף גדול יותר. בנוסף לטרף הוא יאכל לעיתים פירות בשלים אם כי זוהי התנהגות נדירה.
כוח זה מטיל 2-5 ביצים בעונת הרבייה בקן טרמיטים חזק ולאחר 160–190 יום הצאצאים בוקעים וניזונים מהטרמיטים וצעיריהם. הנקבה פורצת את הקן הקשיח כדי שצאצאיה יוכלו לצאת. הכוח מגיע לבגרות מינית כעבור שנה מהבקיעה.
זוג כוחים בגן החיות של בריסטול.
הערות שוליים

↑  כוח עצים ירוק באתר הרשימה האדומה של IUCN
מחלת השינה

| --- | --- |

הפרוטיסט Trypanosoma במשטח דם
 תחום:  מחלות זיהומיות 
 גורם:  טריפנוזומה, בפסקה זו 2 רשומות נוספות שטרם תורגמו 
 תסמינים:  Winterbottom's sign, primary affect, סחרחורת, טכיקרדיה, נפיחות, cachexia, הפרעת שינה, אנמיה, periodic fever, כאבי מפרקים, כאב ראש, malaise, sopor 
 טיפול:  (RS)-eflornithine  pentamidine  סוראמין  nifurtimox  melarsoprol 
 קישורים ומאגרי מידע
 eMedicine:  article/228613 
 DiseasesDB:  29277
 MeSH:  D014353
 MedlinePlus:  001362
 סיווגים
 ICD-10:  B56
 ICD-11:  1F51 
 
מחלת השינה (שם מדעי: טריפנוזומיאזיס אפריקני, Trypanosomiasis) היא מחלה זיהומית הנגרמת על ידי כמה מינים של הפרוטיסט Trypanosoma. ישנם שני מינים של פראזיטים הגורמים למחלה. trypanosoma brucei gambiense ו trypanosoma brucei rhodesinse.
מחלת השינה קרובה למחלת צ'אגאס (Chagas),  שנגרמת על ידי מין אחר של Trypanosoma ואשר מכונה טריפנוזומיאזיס אמריקני.
הפרוטיסט הגורם למחלת השינה מועבר לבני אדם באמצעות זבוב הצֶה צֶה הנפוץ באפריקה. בארצות המערב מדובר במחלה נדירה, אך באפריקה חולים בה כל שנה כחצי מיליון איש ומתים ממנה כ-40,000.
הפרוטיסט

המצאות גאוגרפית בקו רוחב 15 מעלות צפונית ודרומית לקו המשווה. במרכז ומערב אפריקה T. bru gambiense ובמזרח אפריקה T.bru rhodesiense
הפרזיט שטוח ודמוי כישור, בעל יכולת תנועה. בעל גרעין בודד, ה kynetoplast במרכז, שוטון בודד. כשהפרזיט אצל בני אדם - במצב של trypomastigot ה kynetoplast נמצא מאחורי הגרעין, בנקודת היציאה של השוטון. השוטון ממוקם לאורך הקצה החופשי של הממברנה ובולט לפניה.
הדבקה

הטפיל מועבר באמצעות זכרים או נקבות של זבובי צה-צה ממשפחת Glosinidae, במהלך הזנתם מדם הפונדקאי (פרסתן או אדם). הצורה המדבקת של הtrypomastigote נמצאת ברוק של הזבוב למשך 20 יום, אבל יכולת ההדבקה נשמרת לכל אורך חיי הזבוב, כמספר חודשים.
תסמינים

T. br. gambiense מסתגל טוב יותר לאדם והמחלה היא בדרך כלל סאב אקוטית או כרונית. לעומתו T. br. rhodesiense גורם למחלה חריפה המתפתחת תוך מספר חודשים.
תקופת הדגירה היא של 5-20 יום.
שלב מוקדם נמשך מספר חודשים עד שנתיים.
כ 5 ימים לאחר הנשיכה יופיע כיב (אנ') אופייני על העור. הכיב יגדל בשבועות הבאים ועלול לגרום לנפיחות בבלוטות הלימפה הקרובות למקום הנשיכה.
hematogenous phase (שלב דמי)
חום מופיע בשלב מוקדם, לעיתים מלווה בכאב ראש ובבצקת מקומית של העור.
בהמשך פריחה בעור מלווה בגרד ונוצרת כתוצאה מהתגובה החיסונית. ישנה התעבות של עור הפנים האופיינית למחלה, לעיתים מלווה בשינויים משמעותיים בפנים.
הגדלה של בלוטות הלימפה. הבלוטות יהיו סימטריות ללא מוגלה, ולא כואבות במיוחד. בדרך כלל  יעורבו בלוטות הצוואר ובלוטות העורף. במקרה של T.br. rhodesiense תהיה מעורבות של בלוטות השחי והמרפק.
הגדלה של הטחול
צהבת, מלווה באנמיה קלה נפוץ יותר ב T.br. rhodesiense
תפליט פלאורלי ופריקרדילי הם נפוצים, לעיתים יופיעו גם דלקת בשריר הלב.
הפחתה במתן שתן, עקרות והפלות
סימנים נוירולוגיים בשלב המקודם:
התכווצות שרירים בלילה ועור רגיש במיוחד. הסימנים הנורולוגיים מבשרים את המעבר לשלב הבא.
במקרים נדירים בעיקר ב T.br. rhodesiense יתרחש זיהום נרחב בשלב זה והחולה ימות עוד לפני מעורבות של המוח האופיינית לשלב המאוחר של המחלה.
שלב מאוחר
שינויים קוגניטיביים: אלימות, הזיות, סימנים הדומים לסכיזופרניה.
הפרעות שינה: שינה מופחתת בלילה, הרדמות במהלך היום עם התקדמות המחלה יהיה קשה להעיר את החולה. ובשלב מסוים הוא יישן כל היום, עלול להירדם תוך כדי אכילה.
נוקשות בשרירים, תנועות עוויתיות פחות נפוצות.
תגובה מאוחרת לכאב - Karandels sign
הפרעות נוירו אנדוקריניות: עליה בחום הגוף, הפרעות בבלוטת התריס, עקרות וירידה בחשק המיני.
מוות.
היסטוריה

המחלה נפוצה באפריקה לפחות מאז המאה ה-14 וסביר שהתקיימה שם גם אלפי שנים קודם לכן. המדען הגרמני פאול ארליך פיתח את התרופה הכימית אטוקסיל אשר הייתה יעילה נגד הפרוטיסט אך התעוורות הייתה אחת מתופעות הלוואי. מאז פותחו מספר תרופות שונות לטיפול במחלה.
המחלה מופיעה באופן קבוע באזורים מסוימים באפריקה שמדרום לסהרה, עם אוכלוסייה בסיכון המונה כ-70 מיליון איש ב-36 מדינות. מאז 2010 גרמה המחלה לכ-9,000 מקרי מוות, לעומת 34,000 בשנת 1990. לפי ההערכות כ-30,000 איש חולים במחלה כיום, מתוכם 7,000 מקרים חדשים נוספו בשנת 2012. מעל 80% מהמקרים הם ברפובליקה הדמוקרטית של קונגו. בהיסטוריה המודרנית נרשמו שלוש התפרצויות עיקריות של המחלה: האחת בין השנים 1896 ו-1906 בעיקר באוגנדה ובאגן קונגו ושתיים נוספות ב-1920 ו-1970 במספר מדינות אפריקניות. בעלי חיים אחרים כגון פרות, עלולים לשאת את המחלה וגם להידבק בה.
אבחנה

תחת מיקרוסקופ בצביעת גימזה. את הדגימה ניתן לקחת מהבלוטות, ממח העצם, מנוזל המוח או מהכיבים
ניתן לבצע בדיקה אימנולוגית - ELISA, IFAT. CATT כאשר CATT(card agglutination test for trypanosomes) זאת בדיקת הבחירה ל T..br
רמות גבוהות של IgM יישארו כל זמן שהזיהום יהיה אקטיבי.
אבחנה מבדלת

בשלב המוקדם
הפטיטיס ויראלי
מלריה
tryphoid.
בשלב המוקדם בו יש סימנים נוספים לחום.
kala azar
TB
brucellosis
לימפומה.
בשלב המאוחר כאשר יש מעורבות של הצרברום.
סיפליס
גידולים
cerbral TB
chronic viral encephalitis.
טיפול

סוראמין ו-pentamidine בשלב המוקדם.
melarsoprol בשלב המאוחר.
נגד המחלה קיימות מספר תרופות יעילות [דרוש מקור], אם כי לכולן תופעות לוואי חמורות, וחלקן אף עלולות להיות קטלניות. אלו, בשילוב עם מחירן הגבוה של התרופות ועם חוסר העניין של חברות התרופות בהשקעת משאבים רבים בפיתוח תרופות נגד המחלה, אשר כאמור אינה נפוצה במערב, אחראיות לשיעורי ההדבקה והמוות הגבוהים באפריקה אף כיום. התרופה היעילה ביותר נגד מחלת השינה Efornithine  פותחה בשנות ה-70 של המאה ה-20. תרופה אחרת - סוראמין - פותחה עוד ב-1916 בגרמניה.
מחקרים

במחקר מ-2018 (בו השתתף חוקר מהטכניון) שצוטט בכתב העת המדעי Nature, גילו החוקרים קשר ייחודי בין ארגונו המרחבי של הגנום לבין מנגנון החלפת האנטיגן – החלבון שאותו מזהה מערכת החיסון האנושית. מנגנון החלפת האנטיגן מאפשר ל- Trypanosoma brucei לחמוק ממערכת החיסון של האדם הנגוע. להערכת החוקרים, ייתכן שתגלית זו תאפשר בעתיד לפתח טיפולים שיגנו על האוכלוסייה המועדת להידבקות.
הערות שוליים

↑  Bauman, R. W. "Microbiology". Pearson Education, San Francisco: 2006
↑  '"`UNIQ--templatestyles-00000002-QINU`"'Simarro PP, Cecchi G, Franco JR, Paone M, Diarra A, Ruiz-Postigo JA, Fèvre EM, Mattioli RC, Jannin JG (2012). "Estimating and Mapping the Population at Risk of Sleeping Sickness". PLoS Negl Trop Dis. 6 (10): e1859. doi:10.1371/journal.pntd.0001859.{{cite journal}}:  תחזוקה - ציטוט: multiple names: authors list (link)
↑  '"`UNIQ--templatestyles-00000004-QINU`"'Lozano, R (15 דצמ' 2012). "Global and regional mortality from 235 causes of death for 20 age groups in 1990 and 2010: a systematic analysis for the Global Burden of Disease Study 2010". Lancet. 380 (9859): 2095–128. doi:10.1016/S0140-6736(12)61728-0. PMID 23245604. {{cite journal}}:  (עזרה)
1 2 3 4  '"`UNIQ--templatestyles-00000006-QINU`"'WHO Media centre (במרץ 2014). "Fact sheet N°259: Trypanosomiasis, Human African (sleeping sickness)". World Health Organization. נבדק ב-25 באפריל 2014. {{cite journal}}:  (עזרה)
↑  פוצח מבנה הגנום של טפיל השינה הקטלני | Technion - Israel Institute of Technology
↑  T. Nicolai Siegel, Robert P. Sebra, Antoine-Emmanuel Saliba, Thomas D. Otto,'"`UNIQ--nowiki-0000000D-QINU`"'Genome organization and DNA accessibility control antigenic variation in trypanosomes, Nature'"`UNIQ--nowiki-0000000D-QINU`"'563, 2018-11, עמ' 121–125'"`UNIQ--nowiki-0000000D-QINU`"'doi: '"`UNIQ--nowiki-0000000E-QINU`"'
| --- | --- |
בקרת זהויות :  NLI: 987007292930605171  GND: 4125297-4  LNB: 000351449  NDL: 00571566  NKC: ph134699 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
רדיו מוסקבה

|  פרטי התחנה |
| --- | --- |
 מדינה:  רוסיה 
 תקופת הפעילות:  1 בספטמבר 1997 – 1 בפברואר 2013 (15 שנים) 
 
 http://radiomoskvy.ru
 
רדיו מוסקבה (ברוסית: Радио Москвы; עד 26 בפברואר 2014 - מדברת מוסקבה) היא תחנת רדיו רוסית המשדרת במוסקבה. מהווה חלק מחברת התקשורת "מוסקבה מדיה". בשידור של תחנת הרדיו ניתן לשמוע חדשות פדרליות וחדשות מוסקבה, מוזיקת פופ, תוכניות בנושאים שונים.
תחנת הרדיו החלה לשדר ב-1 בספטמבר 1997. במשך 10 שנים עמדה בראש תחנת הרדיו העורכת הראשית, מרינה יבגנייבנה סקאלקינה. מאפריל 2006, שודרה עד השעה 06:50 ב-1 בפברואר 2013, בתדר 92 מגהרץ במוסקבה. החל מ-1 בפברואר 2013, התדר הועבר לתדר מוסקבה FM ומשדרת מדי יום בשעות 06:00 עד 00:00, אך כבר ללא הפסקה בימי חול החל מהשעה 14:00 עד 15:00, כפי שהיה לפני 2006. מאז 26 בפברואר 2014, שמה של תחנת הרדיו "רדיו מוסקבה".
עובדות

שדרני הרדיו איגור ריאבוב וסרגיי וורובייב העבירו 53 שעות ברציפות בין השעות 08:00 ב-2 באפריל לשעה 13:00 ב- באפריל 2012, בלי מנוחה או שינה, על מנת לקבוע שיא עולמי חדש. השיא הוזן בספר השיאים של גינס כ"תוכנית האירוח הארוכה ביותר ברדיו".
מאז ה-10 בפברואר 2014, בתדר 94.8 FM החלה לשדר תחנת הרדיו "מוסקבה מדברת", אך לא קשורה לתחנת הרדיו הזו. העורך הראשי היה העיתונאי סרגיי דורנקו. כך, בין ה-10 בפברואר ועד 26 בפברואר 2014, היו שתי מדיות שונות עם אותו שם.
הערות שוליים

↑  Интервью с Мариной Скалкиной
↑  «Радио Москвы» начало вещать на третьей кнопке городской радиосети. Onair.ru.
↑  Ведущие радиостанции «Говорит Москва» установили мировой рекорд, проведя в прямом эфире 53 часа подряд без отдыха и сна | OnAir.ru
דוד רפפורט

| --- | --- |
אין תמונה חופשית
 לידה:  1889 או 1890 תר"ן או תרנ"א
 פטירה:  23 בספטמבר 1941 ב' בתשרי ה'תש"ב
 תקופת הפעילות:  ? – 23 בספטמבר 1941 
 חיבוריו:  "צמח דוד", "מקדש דוד"
 
הרב דוד הכהן רפפורט (ה'תר"ן או ה'תרנ"א – ב' בתשרי, ה'תש"ב; 1889 או 1890 - 23 בספטמבר 1941) היה ר"מ בישיבת "אהל תורה" בברנוביץ' בין מלחמות העולם. מחבר "צמח דוד" ו"מקדש דוד" על התלמוד. מת בסיביר בעת מלחמת העולם השנייה.
ספריו

צמח דוד באתר HebrewBooks
מקדש דוד חלקים א-ב, חלקים ג-ד באתר HebrewBooks
שיעורי מקדש דוד
לקריאה נוספת

יוגב בנימין, בן-גוריון אריה, אלה אזכרה, ו, עמ' 182–190, הוצאת הקיבוץ המאוחד, 1995
הרב רפפורט, תיקון הנפש וכבישת היצר, באתר "תורתך לא שכחתי"
מבוא לספרו "מקדש דוד", הוצאת המאור
טרנספורמציה קנונית

במכניקה אנליטית, קואורדינטות קנוניות הן קואורדינטות המקיימות את משוואת המילטון ביחס לפונקציית המילטוניאן. טרנספורמציה קנונית היא מעבר של תיאור המערכת מסט אחד של קואורדינטות קנוניות  (\mathbf {q} ,\mathbf {p} ,t) לסט אחר של קואורדינטות קנוניות  (\mathbf {Q} ,\mathbf {P} ,t). טרנספורמציה כזו יכולה להיכתב באופן ישיר באמצעות משוואות טרנספורמציה מהצורה Q_{i}=Q_{i}(\mathbf {q} ,\mathbf {p} ,t),P_{i}=P_{i}(\mathbf {q} ,\mathbf {p} ,t). ההמילטוניאן של המערכת יכול להשתנות בתהליך הטרנספורמציה.
במכניקה לגראנז'ית, המערכת מתוארת על ידי פונקציית הלגראנז'יאן שהיא פונקציה של הקואורדינטות והמהירויות המוכללות  L(\mathbf {q} ,\mathbf {\dot {q}} ,t). כל טרנספורמציה של הקואורדינטות המוכללות  \mathbf {q} \to \mathbf {Q}  יחד עם הגדרה של תנעים מוכללים חדשים  P_{i}={\frac {\partial L}{\partial {\dot {Q}}_{i}}} היא טרנספורמציה קנונית. טרנספורמציות מסוג זה נקראות טרנספורמציות נקודה (point transformation). טרנספורמציות קנוניות הן כלליות יותר, ומכילות טרנספורמציות שאינן טרנספורמציות נקודה.
טרנספורמציות קנוניות שלא כוללות את הזמן באופן מפורש נקראות טרנספורמציות קנוניות מוגבלות.
פיתוח באמצעות פונקציה יוצרת

נסתכל בשני סטים של קואורדינטות קנוניות  (\mathbf {q} ,\mathbf {p} ,t) עם ההמילטוניאן  H(\mathbf {p} ,\mathbf {q} ,t) ו- (\mathbf {Q} ,\mathbf {P} ,t) עם ההמילטוניאן  K(\mathbf {P} ,\mathbf {Q} ,t). מאחר שהקורדינטות הן קנוניות, הן מקיימות את עיקרון הפעולה המינימלית של המילטון, כלומר:
\delta \int _{t_{1}}^{t_{2}}\left[\mathbf {p} \cdot \mathbf {\dot {q}} -H(p,q,t)\right]dt=\delta \int _{t_{1}}^{t_{2}}\left[\mathbf {P} \cdot \mathbf {\dot {Q}} -K(P,Q,t)\right]dt=0
השוויון הזה מחייב ש:
\lambda (\mathbf {p} \cdot \mathbf {\dot {q}} -H)=\mathbf {P} \cdot \mathbf {\dot {Q}} -K+{\frac {dF}{dt}}
טרנספורמציות קנוניות בהן  \lambda \neq 1 נקראות טרנספורמציות נרחבות (extended canonical transformation). ניתן לבצע טרנספורמציה מהצורה  p'=\mu p;q'=\nu q;H'=\lambda H=\mu \nu H (טרנספורמציית כזו נקראת טרנספורמציית סקאלה), כך שהטרנספורמציה מ- (\mathbf {q} ',\mathbf {p} ',t) ל-  (\mathbf {Q} ,\mathbf {P} ,t) היא טרנספורמציה עבורה  \lambda =1. כלומר כל טרנספורמציה היא הרכב של טרנספורמציה קנונית בה  \lambda =1 על טרנספורמציית סקלה, ולכן מתייחסים רק לטרנספורמציות קנוניות בהן  \lambda =1. המשך הפיתוח יתייחס אף הוא רק לטרנספורמציות כאלה, המקיימות:
\mathbf {p} \cdot \mathbf {\dot {q}} -H=\mathbf {P} \cdot \mathbf {\dot {Q}} -K+{\frac {dF}{dt}}
הפונקציה  F היא פונקציה ממרחב המכפלה של מרחב הפאזה והזמן. מאחר שמרחב הפאזה נפרס על ידי המשתנים המקוריים, ובשימוש במשוואות הטרנספורמציה, ניתן לפעמים לכתוב את הפונקציה  F כפונקציה עבורה חלק מהמשתנים הן הקואורדינטות הקנוניות הישנות  (\mathbf {q} ,\mathbf {p} ) וחלק מהמשתנים הן בקואורדינטות החדשות  (\mathbf {Q} ,\mathbf {P} ). אם ניתן לייצג את  F כפונקציה בה בדיוק חצי מהמשתנים הן בקואורדינטות החדשות וחצי הן בקואורדינטות הישנות, ניתן להשתמש בפונקציה  F כדי לקשר בין מערכות הקואורדינטות. במקרה כזה, היא נקראת הפונקציה היוצרת של הטרנספורמציה.
פיתוח באמצעות פונקציה יוצרת > פונקציה יוצרת מסוג ראשון

אם הפונקציה היוצרת מוצגת כפונקציה של הקואורדינטות המרחביות החדשות והישנות -  F=F_{1}(\mathbf {q} ,\mathbf {Q} ,t), השוויון למעלה נותן:
\mathbf {p} \cdot \mathbf {\dot {q}} -H=\mathbf {P} \cdot \mathbf {\dot {Q}} -K+{\frac {dF}{dt}}=\mathbf {P} \cdot \mathbf {\dot {Q}} -K+{\frac {\partial F_{1}}{\partial t}}+\sum _{i=1}^{n}{\frac {\partial F_{1}}{\partial q_{i}}}{\dot {q}}_{i}+{\frac {\partial F_{1}}{\partial Q_{i}}}{\dot {Q}}_{i}
שוויון זה יכול להתקיים רק אם:
p_{i}={\frac {\partial F_{1}}{\partial q_{i}}};P_{i}=-{\frac {\partial F_{1}}{\partial Q_{i}}};K=H+{\frac {\partial F_{1}}{\partial t}}{}
קשרים אלו קובעים את הקשרים בין הקואורדינטות החדשות לישנות, ומגלות את ההמילטוניאן החדש.
לדוגמה: ניתן לבחור  F_{1}(\mathbf {q} ,\mathbf {Q} ,t)=\sum _{i=1}^{n}q_{i}Q_{i}. ומכאן:  p_{i}=Q_{i};P_{i}=-q_{i};H=K. כלומר הקואורדינטות המרחביות החדשות הן התנעים הקנוניים הישנים, והתנעים הקנוניים החדשים הם מינוס הקואורדינטות הישנות. דוגמה זו מדגישה את המעמד העצמאי של הקואורדינטות והתנעים הקנוניים בתיאוריה ההימלטוניאנית. למעשה, הקואורדינטות המרחביות לאו דווקא מקושרות למרחב, והתנעים הקנוניים אינם בהכרח מייצגים תנע במשמעות של מסה כפול מהירות. ההבדלה בין הקואורדינטות לתנעים מופיע רק בסימן של משוואות המילטון, ובשינוי סימן ניתן להחליף את תפקודיהם.
פיתוח באמצעות פונקציה יוצרת > פונקציה יוצרת מסוג שני

אם הפונקציה היוצרת מוצגת כפונקציה של הקואורדינטות המרחביות הישנות והתנעים הקנוניים החדשים -  F=-\mathbf {Q} \mathbf {P} +F_{2}(\mathbf {q} ,\mathbf {P} ,t), השוויון למעלה נותן:
\mathbf {p} \cdot \mathbf {\dot {q}} -H=\mathbf {P} \cdot \mathbf {\dot {Q}} -K+{\frac {dF}{dt}}=-\mathbf {Q} \cdot \mathbf {\dot {P}} -K+{\frac {\partial F_{2}}{\partial t}}+\sum _{i=1}^{n}{\frac {\partial F_{2}}{\partial q_{i}}}{\dot {q}}_{i}+{\frac {\partial F_{2}}{\partial P_{i}}}{\dot {P}}_{i}
שוויון זה יכול להתקיים רק אם:
p_{i}={\frac {\partial F_{2}}{\partial q_{i}}};Q_{i}={\frac {\partial F_{2}}{\partial P_{i}}};K=H+{\frac {\partial F_{2}}{\partial t}}
פונקציה יוצרת מסוג זה משמשת בפיתוח משוואת המילטון-יעקובי. אם הפונקציה היוצרת היא פונקציה ליניארית של התנעים הקנוניים  \mathbf {P}  כלומר  F_{2}=\sum _{i=1}^{n}f_{i}(\mathbf {q} ,t)P_{i}+g(\mathbf {q} ,t) נקבל ש  Q_{i}=f_{i}(\mathbf {q} ,t) והטרנספורמציה היא טרנספורמציית נקודה.
פיתוח באמצעות פונקציה יוצרת > פונקציות יוצרות כלליות

באופן דומה, ניתן להגדיר פונקציות יוצרות מסוג שלישי  F=\mathbf {q} \cdot \mathbf {p} +F_{3}(\mathbf {p} ,\mathbf {Q} ,t) ורביעי  F=\mathbf {q} \cdot \mathbf {p} -\mathbf {Q} \cdot \mathbf {P} +F_{4}(\mathbf {p} ,\mathbf {P} ,t) או פונקציות יוצרות כלליות שמוצגות כשחלק מהקואורדינטות הן הקואורדינטות המרחביות וחלקן הן התנעים הקנוניים. לדוגמה: בשני ממדים ניתן לכתוב  F=-Q_{1}P_{1}+F'(q_{1},q_{2},P_{1},Q_{2},t).
פיתוח ישיר

כאשר הטרנספורמציה לא תלויה ישירות בזמן, ההמילטוניאן של המערכת לא מתשנה עם הטרנספורמציה. נסתכל בטרנספורמציה מהצורה  Q_{i}=Q_{i}(\mathbf {q} ,\mathbf {p} );P_{i}=P_{i}(\mathbf {q} ,\mathbf {p} ). מתקיים:
{\dot {Q}}_{i}=\sum _{j=1}^{n}{\frac {\partial Q_{i}}{\partial q_{j}}}{\dot {q}}_{j}+{\frac {\partial Q_{i}}{\partial p_{j}}}{\dot {p}}_{j}=\sum _{j=1}^{n}{\frac {\partial Q_{i}}{\partial q_{j}}}{\frac {\partial H}{\partial p_{j}}}-{\frac {\partial Q_{i}}{\partial p_{j}}}{\frac {\partial {H}}{\partial q_{j}}}
בנוסף מתקיים:
{\frac {\partial H}{\partial P_{i}}}=\sum _{j=1}^{n}{\frac {\partial p_{j}}{\partial P_{i}}}{\frac {\partial H}{\partial p_{j}}}+{\frac {\partial q_{j}}{\partial P_{i}}}{\frac {\partial {H}}{\partial q_{j}}}
ולכן  {\dot {Q}}_{i}={\frac {\partial H}{\partial P_{i}}} אם ורק אם  \left({\frac {\partial Q_{i}}{\partial q_{j}}}\right)_{q,p}=\left({\frac {\partial p_{j}}{\partial P_{i}}}\right)_{Q,P};\left({\frac {\partial Q_{i}}{\partial p_{j}}}\right)_{q,p}=-\left({\frac {\partial q_{j}}{\partial P_{i}}}\right)_{Q,P}. באופן דומה ניתן להסתכל על  {\dot {P}}_{i}=-{\frac {\partial H}{\partial Q_{i}}} ולקבל  \left({\frac {\partial P_{i}}{\partial p_{j}}}\right)_{q,p}=\left({\frac {\partial q_{j}}{\partial Q_{i}}}\right)_{Q,P};\left({\frac {\partial P_{i}}{\partial q_{j}}}\right)_{q,p}=-\left({\frac {\partial p_{j}}{\partial Q_{i}}}\right)_{Q,P}.
תנאים אלו נקראים התנאים הישירים עבור טרנספורמציות קנוניות מוגבלות.
סוגרי פואסון

סוגרי פואסון מוגדרים עבור כל סט של קואורדינטות קנוניות וכל שתי פונקציות על ידי  \{u,v\}_{\mathbf {q} ,\mathbf {p} }=\sum _{k=1}^{n}{\frac {\partial u}{\partial q_{k}}}{\frac {\partial v}{\partial p_{k}}}-{\frac {\partial u}{\partial p_{k}}}{\frac {\partial v}{\partial q_{k}}}. סוגרי פואסון של קואורדינטות קנוניות אחרות מקיימת:
\{Q_{i},P_{j}\}_{q,p}=\sum _{k=1}^{n}{\frac {\partial Q_{i}}{\partial q_{k}}}{\frac {\partial P_{j}}{\partial p_{k}}}-{\frac {\partial Q_{i}}{\partial p_{k}}}{\frac {\partial P_{j}}{\partial q_{k}}}=\sum _{k=1}^{n}{\frac {\partial p_{k}}{\partial P_{i}}}{\frac {\partial P_{j}}{\partial p_{k}}}+{\frac {\partial q_{k}}{\partial P_{i}}}{\frac {\partial P_{j}}{\partial q_{k}}}={\frac {\partial P_{j}}{\partial {P_{i}}}}=\delta _{ij}.
באופן דומה ניתן להראות ש- \{Q_{i},Q_{j}\}_{q,p}=0;\{P_{i},P_{j}\}_{q,p}=0.
יחסים אלו משמשים להוכיח שסוגרי פואסון אינווריאנטים תחת טרנספורמציה קנונית. כלומר לכל שתי פונקציות מתקיים  \{u,v\}=\{u,v\}_{\mathbf {q} ,\mathbf {p} }=\{u,v\}_{\mathbf {Q} ,\mathbf {P} }. תוצאה זו מאפשרת לנסח את חוקי המכניקה באמצעות שימוש בסוגרי פואסון, ללא הגדרת מערכת קואורדינטות כלל. לדוגמה: עבור כל פונקציה מתקיים  {\frac {du}{dt}}=\left\{u,H\right\}+{\frac {\partial u}{\partial t}} . ולכן מציאת סוגרי פואסון של פונקציה עם ההמילטוניאן של המערכת מאפשרת לדעת את התפתחות הפונקציה בזמן. לפיתוחים אלו חשיבות רבה במציאת חוקי שימור, ובמעבר למכניקת הקוונטים בה מוחלפים סוגרי פואסון בקומוטטורים של אופרטורים הרמיטיים.
משפט ליוביל

משפט ליוביל קובע שהנפח במרחב הפאזה לא משתנה תחת טרנספורמציות קנוניות, כלומר מתקיים  \int d\mathbf {q} d\mathbf {p} =\int d\mathbf {Q} d\mathbf {P} . ההוכחה מתבססת על חישוב האינטגרל באמצעות היעקוביאן והוכחה שהיעקוביאן שווה 1 באמצעות התנאים הישירים.
\int d\mathbf {Q} d\mathbf {P} =\int {\frac {\partial (\mathbf {Q} ,\mathbf {P} )}{\partial (\mathbf {q} ,\mathbf {p} )}}d\mathbf {q} d\mathbf {p}  אבל היעקוביאן מקיים:  {\frac {\partial (\mathbf {Q} ,\mathbf {P} )}{\partial (\mathbf {q} ,\mathbf {p} )}}={\frac {\frac {\partial (\mathbf {Q} ,\mathbf {P} )}{\partial (\mathbf {q} ,\mathbf {P} )}}{\frac {\partial (\mathbf {q} ,\mathbf {p} )}{\partial (\mathbf {q} ,\mathbf {P} )}}}={\frac {\frac {\partial (\mathbf {Q} )}{\partial (\mathbf {q} )}}{\frac {\partial (\mathbf {p} )}{\partial (\mathbf {P} )}}}={\frac {\det \left({\frac {\partial Q_{i}}{\partial q_{j}}}\right)}{\det \left({\frac {\partial p_{i}}{\partial P_{j}}}\right)}}=1, כשהשוויון האחרון מתקבל מהתנאים הישירים.